Държавен вестник, бр. 103, 2024 г., стр. 39

БРОЙ  103	
Д Ъ Р Ж А В Е Н  В Е С Т Н И К 	
СТР.  39   
1. защита срещу всяка неправилна употре­
ба, която може да се предвиди;
2. места за поставяне на знаците от ме­
трологичен контрол;
3. възможност за извършване на провер­
ки за съответствие на преобразувателите на 
налягане с изискванията на този раздел и с 
удостоверението за одобрен тип.
Чл. 240. Климатичните, механичните и 
електромагнитните условия на заобикалящата 
среда, при които са предназначени да се из­
ползват преобразувателите на налягане, зах­
ранването и другите влияещи върху точността 
величини се определят от производителя.
Чл. 241. (1) Преобразувателите на наляга­
не трябва да показват измерените стойности 
директно или дистанционно, а показанието 
може да е в аналогов или цифров вид.
(2) Информацията за измерените стойности 
може да се вземе от самия преобразувател на 
налягане, както и от дисплея на калкулатора.
(3) Преобразувателите на налягане могат да 
имат един или няколко измервателни канала.
Чл. 242. Преобразувателите на налягане 
трябва да носят следните надписи, маркировки 
и означения:
1. име или търговско наименование на 
производителя;
2. идентификация на типа;
3. идентификационен номер и година на 
производство;
4. знак за одобрен тип;
5. вид на измерваното налягане;
6. обхват на измерване, включително еди­
ницата на измерване;
7. обхват на изходния сигнал;
8. максимално работно налягане;
9. данни за захранването;
10. класификация за опасната зона за пре­
образувателя на налягане, ако е приложимо;
11. други символи и означения, свързани с 
използването на преобразувателя на налягане.
Чл. 243. Преобразувателите на налягане 
се предоставят на пазара и/или се пускат в 
действие след одобряване на типа и първо­
начална проверка и подлежат на последващи 
проверки.
Чл. 244. (1) При изследване на типа на 
преобразувателите на налягане се установява 
съответствието им с изискванията на този 
раздел.
(2) При първоначална и последваща про­
верка на преобразувателите на налягане греш­
ките се определят в три точки от обхвата на 
измерване, съответно Pmin, (Pmin + Pmax)/2 и Pmax.
(3) За преобразувателите на абсолютно 
налягане при Pmin се използва атмосферното 
налягане.
Чл. 245. Максималните допустими отно­
сителни грешки на преобразувателите на 
налягане, изразени в процент от изходния 
сигнал за обхвата, трябва да бъдат 0,2 %.
Раздел XIV
Стендове за измерване на спирачни сили на 
пътни превозни средства
Чл. 246. (1) Стендовете за измерване на 
спирачни сили са предназначени за определяне 
на спирачната ефективност на пътни превоз­
ни средства съгласно Закона за движение по 
пътищата.
(2) Стендовете за измерване на спирач­
ни сили, предназначени за пътни превозни 
средства (състав от моторни превозни сред­
ства и ремарке, полуремарке) с пневматична 
спирачна уредба, трябва да са снабдени с 
устройство за измерване на налягането в 
спирачната система.
Чл. 247. Стендовете за измерване на спи­
рачни сили на пътни превозни средства трябва 
да се състоят от:
1. ролкова система със задвижващи агрега­
ти за предаване на спирачната сила чрез опор­
ната повърхност на автомобилното колело;
2. везна за измерване натоварването на ос;
3. показващо устройство;
4. система за управление, регистриране и 
обработване на данните от измерването със 
стандартизиран интерфейс за пренос на данни;
5. печатащо устройство.
Чл. 248. (1) Стендовете за измерване на 
спирачните сили на пътни превозни средства, 
оборудвани с автоматично или полуавтома­
тично устройство за настройване, не трябва да 
извършват измервания, преди да са настроени.
(2) Всички съставни части и конфигурации, 
които имат влияние върху техническите и 
метрологичните характеристики на стендовете 
за измерване на спирачните сили на пътни 
превозни средства, трябва да са адекватно 
защитени срещу неправомерни въздействия.
Чл. 249. (1) Периферната скорост на рол­
ките не трябва да е по-малка от 2 km/h и 
по-голяма от 6 km/h. В целия обхват на 
измерване на спирачната сила периферната 
скорост на ролките не трябва да спада под 
75 % от скоростта им без натоварване.
(2) Диаметърът на ролките не трябва да е 
по-малък от 200 mm, а в случаите с наземно 
разположени стендове за измерване на спи­
рачните сили – не по-малък от 150 mm. 
(3) Дължината на всяка ролка трябва да 
бъде не по-малка от 900 mm.
(4) Разстоянието между ролките трябва 
да позволява да се изпитват превозни сред­
ства с диаметър на колелата между 550 mm 
и 1300 mm.
(5) За да се постигне блокиране на изпит­
ваната ос при по-голяма спирачна сила (по-
голямо налягане в задвижващия механизъм), 
височината на горната повърхност на задната 
ролка може да бъде увеличена до 40 mm, но 
до не повече от 100 mm над предната ролка. 
За изпитване на многоосово пътно превозно